text:
OKUTEEKA OMUTIMA KU NDOGOYI
Ekiseera kitono ekyayita waliwo omukisa ogw’amanyi enyo mu kusooma ekitabo ekikwata ku “Mukiriza Omutufu.” Ekitabo kino kya wandiikibwa William Wilberforce Abamu kumwe mwawulira ku linnya lino era amanyikidwa nga omu kwabo abayamba nyo okuwera okusubula abaddu mu Bungereza mu kyasa ekya 18 ne 19 nga omusumba waffe Russell CT tanazalibwa.
Owoluganda mu ku kkiriza okwa mazima ayinza okulaba nga oku kkiriza kwabamu nga ekyambika (ekanisa yabulijjo) era nga okutagasa naye twetaaga okutwala ekiseera okutegeera omukiriza ono owabuljjo (Norminal believer) oyinza okwewunya okufuna obulongoofu mu mutima n’owulira okuswaala. Mu biseera bingi ogya kusanga mu kanisa eno akabonero akalaga nga balina omwoyo omutukuvu akola mu mu mitima gyabwe n’e mubulamu bwabwe, nga balina okwagala kwa masiya, nga bajjudde okuyayana kwo kuweereza Yesu, n'obukakamu, n’okusirika mu mutima. Empiisa nga zino teziriiko kibuuzo kyonna.
Ab’oluganda bwe tulemererwa okuba n’ekisa, omulabe waffe satani nga tunonya okutumalawo, natukuba obusaale asobole okutukiriza omulimu gwe, bwajja gyetuli ffe ab’omwoyo agya gyetuli n’obukambwe olwo nga anoonya ekitanggala kyaffe kiffe eri ab'ensi ebeere mu kwawula yawula ab’oluganda n’olugambo nga twogera obubi kubanaffe. Ebintu bino tebisaana kulabika mu b'oluganda abalina bendera ya mazima.
OKUYIGIRIZA OKUTALI KU KULU NYO.
Ab’oluganda waliwo okuyigiriza kwa Masiah okukulu enyo era omuntu yenna bwaba takulina taba mugoberezi wa mukama waffe Yesu, wabula waliwo okuyigiriza, nga kulungi, kwa mukisa naye nga sikukulu nyo eri omubiri gwa Yesu. Okuyigiriza kuno okukulu enyo abatukuvu babadde bakusanyukiramu okuva kulunaku lwa “Pentecost” n’okutusa leero.
Era naffe leero tulina engigiriza yemu, nagataako okutuwa omukisa gw’ekigambo mu kiseera kyaffe kino, ffe okuba n'amaanyi kyokka waliwo engiriza etali yansonga nyo ffe gyetuli kyokka nga yaliyansonga nyo eri abatusooka era nga balina okugugoberera basobole okuba ekitunde ku mubiri gwa Massiah.
Kuno kwekuyigiriza okukulu enyo eri ffena ab'omubiri gwa Massiah.
- Abaana ba Adamu bonna- Bayonona.
- Tewali atabagana ne katonda awatali sadaaka y’omununuzi Yeshua omufukeko amafuta amangi ennyo era OMwana was Kitaffe mu Ggulu.
- Yesu yajja munsi okuba sadaaka era omutango olwekiibi.
- Okuwaayo Omubiri gwaffe okuba Ssaddaka enaamu nga tuwereeza Omutonzi waffe. Olw’omutima gw’okununula omukiriza ayinza okweyawulira Katonda okuba omuwereeza nga saamu ekitibwa okuyitibwa kw'obulamu. Kuno abakiriza bonna bakituriza nga basalawo okubatizibwa mu linya lya Mukama waffe Yeshua Massiah eya tuffirira, olwo omuntu nassalawo okufiira awaamu ne Mukama we Yeshua mu kufa kwe era n'okuzikira awamu naye mukitibwa.
- Okujjula Omwoyo Omutukuvu.
Omukiriza bweyeyawulira Katonda okutusa ku nkomerero natukiriza okuyitibwa kwe awebwa omwoyo omutukuvu nasobola okutukiriza omulimu gw’okuwereeza kwe.
6. Okutekebwaako emikono gya bakadde.
Abakiriza bonna ab'omubiri ogumu ogwa Yeshua Massiah kibagwaniranga okuba
bakakamu abagondera abakadde abo abagora ekigambo kya Kitaffe gyebali nga
babasamu ekitiibwa ekibagwanira.
1Tim 5:17-22.
abafuga obulungi basaanyizibwe okuweebwanga ekitiibwa emirundi ebiri, okusinga abafuba mu kigambo n'okuyigiriza.
Kubanga ekyawandiikibwa kyogera nti Tosibanga mumwa gwa nte ewuula eŋŋaano. Era nti Akola emirimu asaanira empeera ye.
Tokkirizanga kiroope ku mukadde awatali bajulirwa babiri oba basatu.
Aboonoona obanenyezanga mu maaso g'abantu bonna, era n'abalala balyoke batyenga.
Nkukuutirira mu maaso ga Katonda, ne Kristo Yesu, ne bamalayika abalonde, weekuumenga ebyo awatali kusaliriza, nga tokola kigambo olw'obuganzi.
Toyanguyirizanga kussaako mikono ku muntu yenna, so tossanga kimu na bibi by'abantu abalala: weekuume obeerenga mulongoofu.
2Tim 1:6-7
Nkujjukiza okuseesanga ekirabo kya Katonda ekiri mu ggwe olw'okuteekebwako emikono gyange.
Kubanga Katonda teyatuwa ffe omwoyo ogw'okutya, wabula ogw'amaanyi era ogw'okwagala era ogw'okwegenderezanga.
7. OKuzuukira kw'abafu bonna abalungi nababi.
Ebik 24:15-16
Nnina essuubi eri Katonda, era nabo bennyini lye basuubira, nti walibaawo okuzuukira kw'abatuukirivu era n'abatali batuukirivu.
Era nnyiikira mu kigambo ekyo okubeeranga n'omwoyo ogutalina musango eri Katonda n'eri abantu ennaku zonna.
8. Omusango ogutaggwaawo.
2Abak 5:10
Kubanga ffe fenna kitugwanira okulabisibwa Massiah w'alisalira emisango; buli muntu aweebwe bye yakola mu mubiri, nga bwe yakola, oba birungi oba bibi.
Kale, bwe tumanya entiisa ya Mukama waffe, tusendasenda abantu, naye tulabisibwa eri Katonda: era nsuubira nga tulabisibwa ne mu myoyo gyammwe.
Ekibuuzo: (Question:) Abakiriza bwetufuba okutukiriza bino waggulu tubeera baluganda era byo byonna byetagibwa eri omukiriza yenna, ebisingako wano tukiriza nga si bikulu nyo gyetuli neri abkiriza bonna?
Naye bwetubeera munaku z’okukyalira kwaffe nga tufunye okutegeera okusingako awo, kirungi era nafe tufuna okugezesebwa okwamaanyi okutegeera kwaffe kwe kulina okujjawo.
Amagezi getuwa ab’oluganda n’abantu ba Katonda mwena munsi yonna, temuteeka kikoligo kyona eri ab’oluganda, okusuka ku njigiriza enkulu eya Mukama waffe Yesu eragiddwa waggulu, ab’oluganda babeere ba ddembe mu kukungana nga bakiriziganya wamu buli muntu ne munne.
Bwewabaawo okwawukana munjigiriza ey’omusingi gwaffe ogw'okukiriza kale kisanidde kibeewo olwo no waberewo okugenda mumaaso eri buli muntu kubanga awatali kubusabusa wateekwa okubaawo okukontana n'okuwakana okwa buli kiseera n’olwekyo kya magezi nnyo okwawukana.
Kigwanira okubaawo okwetegereza obulungi ensonga ey’okwawukana ng’aboluganda era bwetukiriza nga ab’oluganda tebasobola kugenda mumaaso wabula okwawulamu ekibiina, buli kibiina bayige bokka ekyo kya magezi nnyo. Kyo kikulu nyo okutegeera nti ab’oluganda bano abawukanye okusigala nga tumanyi nti tebeganye ndagaano y’omusaayi gwa Yesu era bona bakyali mu ndagaano eno enkulu era tubatwala nga baluganda. Kikulu nyo okulowooza gyemulaga mungeri eno?
Ab'oluganda tetukwatagana kubanga batulimba okutulowoozesa nti okubbala kwe biseera bya Baibuli, oba Pastor Russell oba obwakabaka nti byebitufula abenjawulo, era abasanidde okusinga ab'ekanisa eya bantu baboligyo.
Obwo bulimba bwenyini nga buvila ddala mu mbala ya Malala eva eri taata wa balimba Satani. Obwo bulimba ddala obutekako olukomera mu bukyamu, era buno bwe bulimba obwakwata banaffe, mikwano gyaffe abagalwa sibuli ffe kyetwagala okuyita nti ye emmere ey’omukiseera kyaffe nti kye kireta enjawulo wakati waffe nabalala wabula okubeera n’ebbaluwa ya Yeshua ewadikiddwa obulungi mutima gyaffe.
Kiki ekola njawulo? Bye bino wamanga;
Okusooka ffena tulina okudda eri ekigambo ekitukuvu.
Zab 51: 10
Ontondemu omutima omulongoofu, ai Katonda; Onzizeemu omwoyo omulungi munda yange.
Lukka 18: 10-14
Abantu babiri baalinnya mu yeekaalu okusaba, omu Mufalisaayo, omulala muwooza.
Omufalisaayo n'ayimirira n'asaba yekka ebigambo bino nti Ai Katonda, nkwebaza kubanga siri nga bantu balala bonna, abanyazi, abalyazaamaanyi, abenzi, newakubadde ng'ono omuwooza.
Nsiiba emirundi ebiri mu ssabbiiti; mpaayo ekitundu eky'ekkumi ku byonna bye nfuna.
Naye omuwooza n'ayimirira wala, n'atayagala na kuyimusa maaso ge mu ggulu, naye ne yeekuba mu kifuba ng'agamba nti Ai Katonda, onsaasire nze alina ebibi.
Mbagamba nti Oyo yakka okuddayo mu nnyumba ye ng'aweereddwa obutuukirivu okusinga oli; kubanga buli eyeegulumiza alitoowazibwa; n'oyo eyeetoowaza aligulumizibwa.
BEERA MUWOOZA SI MUFALISAAYO
Tusobola tutya okujjawo abafalisaayo mu ffe? Yebazibwe Katonda, tetwetaaga kutunula waala, tetwetaaga kumanya bingi nyo!
Laba okuyigiriza kwa Yeshua kuno okukulungi Mat 5:1-3
Bwe yalaba ebibiina, n'alinnya ku lusozi: n'atuula wansi, abayigirizwa be ne bajja gy'ali.
n'ayasamya akamwa ke, n'abayigiriza ng'agamba nti
Balina omukisa abaavu mu mwoyo: kubanga abo obwakabaka abw'omu ggulu bwe bwabwe.
Balina omukisa abali mu nnaku: kubanga abo balisanyusibwa.
Balina omukisa abateefu: kubanga abo balisikira ensi.
Laba ebigambo bya Yeshua nga byeyakozesanga bijjudde omukisa ogwamanyi
Tokola ensoobi okubuuzabizibwa omuntu omukakakmu n’oyo omutti. Abantu bangi abakakamu bamanyi nyo mu mbaala yaabwe okufanana nga Musa omusajja asiingayo okub omukakamu era omuteefu omukakamu bufanana n’omuntu omwaavu mu mwoyo. Kino kitegeeza kubeera muntu eyeewaddeyo okugondera okwagala kwa Katonda. Obukakamu bukulenbeze bwebirowoozo byaffe, obulungi n’okwefuga bigamikiriza ne wankubadde nga wabaddewo obunyifu nga Mukama agezeesa embaala yaffe ey’okukiriza.
Mat 5:6
Balina omukisa abalumwa enjala n'ennyonta olw'obutuukirivu: kubanga abo balikkusibwa.
Enjala eno yabutukirivu omuntu yenna alina omukisa alina enjala eno ey’obutukirivu.
Nalowoozanga ebyekyeegyo, ngamanyi nti okwagala obutukirivu kyangu nyo naye nazuulanga obukyayi n’obukambwe bw’ekibi bwe megana nabwo.
Ebirowoozo nga bino siri munonjo, sirimulungi sirimutukirivu ebyo birowoozo bya sitaani bya zimba muffe.
Amazima eg’ebuziba ago gegasinga okuba mazibwe nyo. Sogagera ku kubbala kwa baibuli (choronology), naye amazima agatukwatako n’etulaba nga tuli bubi mu mitima gyaffe.
Mazima tosobola kwagala butukirivu n’otokyawa bubi bwonna tekisoboka ekyo. Omutindo gwaffe ogw’okukyawa obubi gw’enkamira ddalal n’omutindo kwetwagalira obutukirivu.
Mat 5:7:
Balina omukisa ab'ekisa: kubanga abo balikwatirwa ekisa.
Laba kino amakulu gakyo oguna ekyo ky’owaddewo. Ekisa kya katonda sikyakupiima, ekisa kya Katonda kijjuvu nyo era kimala.
Kino kibala kyangu nyo era kireeta a kaseko ku mataama engeri ya Katonda eno eyewunyisa abba kitaffe atuwa amanyi ne bisumuruzo by’obwakabaka. Ekyama n’enkola ey’obuwanguzi yino.
Ekisa bwekyenkana kyetulaga abalala, era kyetulaga abalala, era kye kisa bwekyenkana Katonda kyatuwa. Gyetukoma okusonyiwa abatusobya naffe gyetukoma okusonyiyibwa katonda. Kale tosobola kuba n’akisa era bg’osonyiwa n’otaba muwombeefu, mukakamu era nga oli mwavu mu mwoyo, ebyo byonna kunyukuta ennya “Love” okwagala. Bwetubeera abaavu mu mwoyo omutma gwaffe guba guyayanira obutukirivu.
Mat.5:8
Balina omukisa abalina omutima omulongoofu: kubanga abo baliraba Katonda.
Wali olowoozeeza ku mulundi gwo ogusooka okula ku katonda? Na maaso naye nga simwukwolesebwa oba mungeri ya kabonero, naye okumulaba nga bwali? Nina essubi okumulaba! Naye waliyo ki ekisinga kwe kyo?
Yagala buli omu muntu mune.
Mat 5:9:
Balina omukisa abatabaganya: kubanga abo baliyitibwa baana ba Katonda.
Balina omukisa abayigganyizibwa olw'obutuukirivu: kubanga abo obwakabaka obw'omu ggulu bwe bwabwe.
Mmwe mulina omukisa bwe banaabavumanga, bwe banaabayigganyanga, bwe banaabawaayiranga buli kigambo kibi, okubavunaanya nze.
Musanyuke, mujaguze nnyo: kubanga empeera yammwe nnyingi mu ggulu: kubanga bwe batyo bwe baayigganya bannabbi abaasooka mmwe.
Mmwe muli munnyo gwa nsi; naye omunnyo bwe guggwaamu ensa, balirungamu munnyo nnabaki? Tegukyasaana nate, wabula okusuulibwa ebweru, abantu okugulinnyirira.
ABAANA BA KATONDA BONNA TUSAANA OKUBA EKITANGALA.
Mat 5:12 -15:
Musanyuke, mujaguze nnyo: kubanga empeera yammwe nnyingi mu ggulu: kubanga bwe batyo bwe baayigganya bannabbi abaasooka mmwe.
Mmwe muli musana gwa nsi.
Embala ng'eeyo waggulu buli muntu eya kkiriza gyetaaga okusikira obwakaba bwa Yahweh.
EMPEERA NGA NEENE NYO ERI ABO ABAFUUKA OMUNNYO N'EKITANGALA
Mmwe muli munnyo gwa nsi; naye omunnyo bwe guggwaamu ensa, balirungamu munnyo nnabaki? Tegukyasaana nate, wabula okusuulibwa ebweru, abantu okugulinnyirira.
So tebakoleeza ttabaaza okugivuunikira mu kibbo; wabula okugiteeka waggulu ku kikondo kyayo; nayo ebaakira bonna abali mu nju. Kale omusana gwammwe gwakenga bwe gutyo mu maaso g'abantu balabenga ebigambo ebirungi bye mukola, balyoke bagulumizenga Kitammwe ali mu ggulu.
Temulowoozanga nti najja okudibya amateeka oba ebya bannabbi: sajja kudibya, wabula okutuukiriza.
Kubanga mbagamba mazima nti Eggulu n’ensi okutuusa lwe biriggwaawo, ennukuta emu newakudde akatonnyeze akamu ak’omu Mateeka tekaliggwaawo, Okutuusa byonna lwe birimala okutuukirira.
MBAGALIZA OKUFUUKA OMUSANA NE KITANGALA MUNSI.
Muganda wammwe mu kkiriza
Laban Ssewanyana Wakiso Ecclessia.


c: text/html

text:
OLUKIIKO lwe kibiina ekiri mu buyinza NRM olw’okuntikko (CEC) lutuula leero ku mande okusalawo ku ani agenda okukwatira ekibiina kyabwe bendera ku kifo ky’obwa Sipiika mu Lukiiko lwe ggwanga olukulu.
Olunaku lwe ggulo abakiise bonna abatuula ku lukiiko luno bakebereddwa obulwadde bwa Covid, nga akamu ku bubonero obulaga nti baakutuula era Ssentebe Yoweri Kaguta Museveni yagenda okulukubiriza.
Embilanyi esimnga kuba wakati wa Sipiika aliko kati Rebecca alitwala Kadaga wamu n’omumyukawe Jacob Oulanya era nga bonna kati bakamala emyaka10 mu bifo bye balimu.
Kigambibwa nti mu lukiiko luno Oulanya alianamu enkizo nnene nnyo kubanga abantu beebamu bano baatuula mu mwaka gwa 2016 ne basalawo nti Oulanya alekere Mukyala Kadaga, eyali akakasizza olukiiko nti tagenda kudda mu kifo kino.
Kino kisuubirwa okukaluubiriza abakiise kubanga abasinga obungi mu lukiiko luno baalimu okujjako abapya abatonotono.
Kadaga ne Oulanya ennaku zino babadde beeyogerera ebisongovu nga kino kyavaako n’okuyimiriza kkampeyini ku kifo kino, era ne Ssabawandiisi we Kibiina kya NRM Justine Kasule Lumumba navaayo naasaba bano bombiriri okukomya okwelumaluma.
Yadde nga abakulu bano baakomebwako obutaddamu kunoonya kalulu, ebyo tebabiwuliriza kubanga ababadde bagendera ddala mu maaso n’okukuyega ababaka okubalonda.
Kati kisigalidde Lukiiko luno okusalawo ku ani agenda okukwatira ekibiina kya NRM bendera kyokka nga n’abamu ku babaka ab’oludda oluvuganya baasalawo ddaokuwagira abamu ku bano yadde ba kibiina kiri mu buyinza.
Olunaku lwe ggulo Kadaka aliko ababaka okuva mu buganda abaggya be yasisinkanye abaabadde bakuliddwa omubaka omulonde owa Buikwe South Dr. Micheal Bayiga Lulume, era ne bamusuubiza okumuwagira.
Do you have a story in your community or an opinion to share with us: Email us at editorial@watchdoguganda.com

robotstxt: allowed

filter: keep


text:
Amawulire
Abakozesa Yintaneti beyongedde
Ivan Ssenabulya
February 1st, 2022
Bya Christine Nakyeyune
Alipoota ekwata ku butale nenkozesa ya Yintaneti, okuva mu kakiiko akebyempulizganya aka Uganda Communication Commission, eraze nti abakozesa ssekayunzi oba yintaneti baweze akakadde 1 nemitwalo 90 omwaka oguwedd wegwagwereddeko.
Omwezi gwa Sebutemba 2021, wegwagwerako, alipoota eraga nti abakozesa yintaneti nga beyongedde 10%.
Kino kibadde tekibangawo, era kyavaako okweyongera kwemukutu gya yintaneti okubuna mu bantu 52%.
Kino kitegeeza nti omuntu 1 ku buli bantu 2 mu Uganda balina yintaneti kwebakolera emirimu n’okubaako byebasoma.
Nebyuma ebiyungiddwa ku yintaneti byeyongera, nebiwera emitwalo 58 n’okusoba.


text:
Amawulire
Ssewanyana aguddwako emisango emirala, Ssegiriinya bazeemu okumukwata
Ivan Ssenabulya
September 28th, 2021
Bya Ritah Kemigisa
Omubaka wa Makindye West Allan Ssewanyana aguddwako emisango emirala, egyobutemu omugatte awezezza emisango 7 ejimuvunanibwa.
Kino kibikuddwa munnamateeka we Erias Lukwago.
Lukwago yayise ku twitter nategeeza nga bweyasobodde okwogera n’omubaka Ssewanyana ku SIU e Kireka wagaliddwa oluvanyuma lwokuddamu okukwatibwa bweyali yakayimbulwa mu kkomera lye Kigo wiiki ewedde.
Agambye nti omubaka Ssewanyana ebimuvunanibwa ebirala, nga 4 August 2021 gavumenti egamba nti yatta Joseph Bwanika owe Kisekka B mu muluka gwe Kankamba mu disitulikiti ye Lwengo.
Olunnaku lweggulo mukyala womubaka Ssewanyana ne banamateeka be, bataddeyo okusaba mu kooti ekake, abakuuma ddembe okuyimbula omuntu we.
Ssewanyana kati awamu avunanibwa emisango okuli obutemu, okugezaako okutemula, obutujju nokuwagira ebikolwa byobutujju.
Mungeri yeemu nomubaka wa Kawempe North, Muhammed Ssegirinya yazeemu nakwatibwa amangu ddala bweyabadde yakayimbulwa okuva mu kkomera.
Ono naye baamukutte ku misango emiralal egyokukuma omuliro mu bantu.
Ate ebitongole byebyokwerinda bisabiddwa okuyitanga abamu ku bateberezebwa okubeera abamenyi bamateeka, beyanjule gyebali mu kifo kyokubakwtanga mungeri etali nnungi.
Kino kyadiridde ababaka okuli owa Makindye West Allan Sssewanyana ne Muhamadh Ssegirinya owa Kawempe North, abazeemu okukwatibwa nga bayimbulwa.
Okusinziira ku munnamateeka, omubaka omukyala owamasekati ga Kampala Shamim Malende agambye nti okuyita omuntu kiri mu mateeka okweyanjula eri abakuuma ddembe.
Malende era asabye nti nokunonyereza ku misango kwetaaga okukolebwa n’obwangu.


text:
EKIRWADDE kya Covid 19 kyongedde okutaama nga kati kisinga kwegirisiza mu bagagga abantu be bayita ab’esobola.
Nga kyakamala okutwala Gideon Badagawa abadde akulira ekitongole kya bannamakolero ab’ekozesa bokka, ate kyeyongedde okwesoma ne kitwala abadde akulira abasuubuzi mu Kampala Evaresto Kayondo.
Kayondo gye buvuddeko abadde yavaayo naasaba abasuubuzi mu Kampala beerekereze basooke bonna badde awaka olw’ekirwadde ekyali kyongedde okuwanika amatanga, kumbe naye kyali mwekiri nga kisilikidde mu mubiri.
Kitegerekese nti Kayondo afiiridde mu ddwaliro lya Life Line international Hospital elisangibwa e Zana ku lwe Entebbe nga eno amazeeyo ennaku 4.
Ekitongole kya KACITA kye kigenda okulangirira eby’okuziika bye.
Do you have a story in your community or an opinion to share with us: Email us at editorial@watchdoguganda.com


text:
Amawulire
Entekateeka z’okudabiriza ekisaawe kyennyonyi ekye Gulu zikyagenda mu maaso
Ivan Ssenabulya
September 30th, 2021
Bya Benjamin Jumbe
Gavumenti ekakasizza nti entekateeka zikyagenda mu maaso, okudabiriza ekisaawe kyennyonyi ekye Gulu okukizza ku mutindo gwensi yonna.
Kino kyadiridde okwemulugunya ku kasoobo engeri enytekateka zino, bwezikwatiddwa, atenga kwo okudabiriza ekisaawe kye Kabale kwo kuegnda bukwakku.
Bweyabadde ayanukula ku kwemulugunya okwaleteddwa ababaka ku nsonga eno, minisita omubeezi owebyentambula Musa Ecweru yagambye nti ekisaawe kye Gulu kyatongozebwa ngekifo abantu webafulumira nokuyira egwanga.
Agambye nti babaga entekateka enagobererwa okukidabiriza, okukizza ku mutindo.
Agambye nti bali mu ntekateeka okunoonya ssente, obukadde bwa $ 55 ezetagibwa okutereeza ekisaawe kino.


text:
Amawulire
Olwaleero lunnaku lwabasomesa
Ivan Ssenabulya
October 5th, 2021
Bya Ritah Kemigisa
Ebitongole byekibiina kyamawanga amagatte bisabye amawanga, bulijjo okuteeka ssente eziwerkao mu basomesa.
Bagamba nti kino kinaaba kyankizo mu ntekateeka yokuzukusa ebyenjigiria, ebyasanyala, nga gwemulanga ogukubiddwa awamu olwaleero ngensi yonna ekuza olunnaku lwabasomesa.
Bino webijidde nga kyenkana emyaka 2 okusoma kwagotaana, olwekirwadde kya ssenyiga omukambwe.
Mu kiwandiiko ekyawamu kyebafulumizzza, okusoma okuddamu okutojjera kutekeddwa okutandikira ku mbeera ennungi eri abasomesa ate nga batendeke ekimala.
Basabye nti okugema abasomesa nakwo kutekebwe ku mwanjo, nabakozi abalala mu masomero.
Basabye nti mu kukuza olunnaku luno obweyamu bukolebwe, okulaba ngokusoma kuddamu era kugende mu maaso.
Olunnaku lwa World Teacher’s day ku mulundi guno luvugidde ku mubala mu lunyanyimbe “Teachers at the heart of education recovery.


text:
Omwogezi w’ekitongole kya Uganda Police Force ekya Poliisi y’ebidduka ASP Fred Nampiima avuddeyo ku kabenje akagudde mu Mabira; “Poliisi yaffe e Najjembe okuliraana Najjembe Trading Centre mu Mabira ku luguudo lwa Jinja – Kampala mu Disitulikiti y’e Buikwe olunaku lw’eggulo nga 1-01-2022 yatutegeezeza nti wabaddwo akabenje omwafiiridde abantu 3 omwabadde n’omwana omuto ate abalala 6 nebalumizibwa byansusso.
Akabenje kano kabadde emotoka 2 okwabadde Toyota Corona Premio nnamba UAL 958Q ne Trailer ekika kya Man nnamba UAZ 558P/UAL 793X. Abafudde bategeerekese nga Kalema Yunus 31 okuva e Walusubi Trading Centre e Mukono nga ono yeyabadde avuga Premio, Lutwama Rajab 48, owe Walusubi Mukono n’omwana omuto omuwala myaka 4 atategeerekese mannya ge.
Abakyala abasatu n’omusajja omu omukulu bbo tebanategeerekeka mannya gaabwe wabula bbo abaana 2 kyategeerekese nti omu wamyaka 13 ne Mayimuna 7 baana ba Lutwama Rajab eyafiiriddewo.
Kigambibwa nti Ddereeva wa Premio Kalema babadde bava Jinja emotoka yamulemeredde newaba neva mu lane mweyabadde nesala nedda kuludda olulala neyingirira tuleela eyabadde evugibwa Takwana Karim 57 eyabadde eva e Kampala okudda e Jinja.
Abalumiziddwa baddusiddwa mu Ddwaliro lya Mulago National Referral Hospital okufuna obujanjabi ate ggyo emibiri gyabo abafudde gyatwaliddwa mu ggwanika ly’eddwaliro ly’e Kawolo.”
Share.


text:
Enkima
Enkima (Chlorocebus aethiops, Cercopithecus aethiops) Enkima kisolo kya mu kibira era nga kisula ku muti. Okumanya mu butonde enkima kisolo kya ku miti, bw'olaba engeri gye yeebongera ku miti awatali kutya kwonna, ne bw'eba ng'esitudde omwana gwayo, oyinza okulowoza eri wansi ku ttaka. Olw'engeri abantu gye bagenze basaanyaawo ebibira okusobola okufuna aw'okubeera n'aw'okulimira, omuwendo gw'ebisolo bino gugenze gukendeera mu bitundu bingi mu nsi. Kyokka zo enkima mu kaweefube waazo owa buli lunaku ow'okunoonya eby'okulya ebifuuse eby'ekkekwa gye ziri, ziba tezikyalina kya kukola wabula okulumba abantu we babeera ne zirya ebirime byabwe.
Kale nno, emu ku nsonga enkulu ezandituleetedde okukuuma ebibira byaffe obutabisaanyaawo kwe kuba nti tutaasa enkima n'ebitonde ebirala eby'omu bibira obutasaanawo.
Enkima gwe gumu ku miziro gy'Abaganda era mu Buganda, enkima ziyitibwa amannya ag'enjawulo okusinziira ku nkula n'endabika yaazo. Agamu ku mannya ago ge gano; Nakabugo,


text:
EKISIIBO
EKISIIBO. Amatendo amajjuvu ga Allah eyalaalika okusiiba mu kitabokye ekyekitiibwa Quran,tusaba ebyengera n’emirembe bidde eri Nabbi waffe Muhammad swalla llaahu alaihi wasallama ne ba swahababe nabuli yenna eyakkiriza ebyo byeyajja nabyo okutuusiza ddala kulunaku olwenkomerero.Yagamba Allah ow’ekitiibwa ;
} ﻳَﺎ أَﻳُّﻬَﺎ اﻟَّﺬِﻳﻦَ آﻣَﻨُﻮا ﻛُﺘِﺐَ ﻋَﻠَﻴْﻜُﻢُ اﻟﺼِّﻴَﺎمُ ﻛَﻤَﺎ ﻛُﺘِﺐَ ﻋَﻠَﻰ اﻟَّﺬِﻳﻦَ ﻣِﻦْ ﻗَﺒْﻠِﻜُﻢْ ﻟَﻌَﻠَّﻜُﻢْ ﺗَﺘَّﻘُﻮنَ )اﻟﺒﻘﺮة (183
“ABANGE MMWE ABAKKIRIZA MULAALIKIDDWAKO OKUSIIBA NGA BWEKWALAALIKIBWA KWABO ABAABASOOKAWO MULYOKE MUTYE ALLAH” 2:183
EKISIIBO
Okusiiba kukakata kubuli musiraamu yenna alina amagezi n’obusobozi bwokusiiba (nga talina bulwadde bumulemesa kusiiba, nga tali munsonga z’akikyala “haidh” wadde omusaayi gwokuzaala “nifaas”, era kikakata kubuli musajja awezezza emyaka egyobukulu (emyaka kumineetaano “15years” oba nga atuuse okwerooterera), nabwekityo kikakata kubuli mukyala atuusizza okugenda munsonga za haidh (okwekoona akagere).
Kirungi okukubiriza omwana omuto okusiiba singa tukizuula nti asobola, kimusobozese okumanyiira ibaada y’okusiiba.
TUTEGEERERA KUKI NTI OMWEZI GWA RAMADHAN GUTUUSE
Tumanya okutuuka kwomwezi gwa Ramadhan n’emu kunsoonga zino ebbiri.
- Okulaba emboneekerera y’omwezi. naye gulina okuba nga gulabiddwa omusiraamu gwetwekakasaako amazima nga mukulu ssi nsonga musajja oba mukyala.
- Okujjuuliriza omwezi gwa Sha-abaan ennaku amakumi asatu(30 days).
Omusiraamu asiiba okutandika nga emmambya entuufu esaze (emmambya ey’okubiri) okutuusiza ddala enjuba lwegwa.
Omusiraamu alina okusula ne nniya y’okusiiba kukusiiba okwetteekwa “faradha” (naye sitteekwa okugireeta kukusiiba okwa kyeyagalire “Sunnah”)
EBYONOONA OKUSIIBA.
- Okwegatta mumbeera ez’obufumbo (ssi nsonga oli mufumbo oba muwuulu). Era omuntu bwakola ekikolwa ekyo akakatwako okuliwa olunaku olwo n’okuwa omutango era nga n’omutango ogwo: kwekuta omuddu, bwaba takisobodde asiiba emyezi ebiri egy’omuddiringanwa nga taliddeemu, nakyo bwaba takisobodde alina okuliisa ba miskiin nkaaga(60).
- Okuvaamu amazzi agazaala olwokunyweegera omukyala oba okumukwatirira oba okwemazisa (musturbation). Naye eyeerooteredde talina musango era taliwa.
- Okulya n’okunywa nga ogenderedde.Wabula ssinga oba weerabidde okusiibakwo kuba kutuufu.
- Okuvaamu omusaayi omungi mungeri y’okulumika oba okugaba omusaayi nakyo kitta okusiiba. okukujjako omusaayi omutono ogwokkukebera oba okuvaamu omusaayi nga teweeyagalidde nga okufuna ekiwundu ,tekitta kusiiba.
- Okwekaka okusesema (okwegoga).
WEETEGEREZE;
Ssinga oba ofuna wudhu amazzi negayingira mu mumiro mubutanwa tekitta kusiiba, era ssinga enfuufu ekuyingira mu ddokooli, oba noolowooza kumbeera z’okwegatta noovaamu amazzi, oba okwerooterera oba okuvaamu omusaayi omutono, oba okusesema mubutali bugenderevu okusiibakwo tekwonooneka.
Omuntu bwalya nga alowooza nti obudde obulya bukyaliko nekizuuka nti bwaweddeko dda, alina okuliwa olunaku olwo.
Ate era ssinga alya mukiro nga abuusabuusa oba emmambya esaze tekyonoona kusiiba kwe.
Singa omuntu alya obudde bwemisana nga abuusabuusa oba enjuba egudde nekizuuka nti alidde tennagwa,alina okuliwa olunaku olwo.
ABANTU ABAKKILIZIBWA OKULYA MU KISIIBO (ABATASIIBA) WEETEGEREZE;
Tekikkirizibwa (kiri haraamu) kumuntu atalina kisonyiyisa okugaana okusiiba omwezi gwa ramadhan. Naye kyatteekwa okusiibulukuka kubantu bano wammanga.
- Omukyala ali munsonga (Haidh)
- Omukyala akyavaamu omusaayi gwokuzaala (Nifaasi),
Bano bombi balina okuliwa ennaku zebataasiiba bwebaba batukudde.
Kyakyeyagalire (kiri Sunnah) okusiibulukuka kubantu bano wammanga.
- Omutambuze. Omutambuze akkirizibwa okusiibulukuka yooyo eyaweebwa olukusa okusala kusswala.
- Omulwadde. Omulwadde akkirizibwa okusiibulukuka yooyo atidde okufuna obuzibu kubulamubwe ssinga aba asiibye.
– Kikkirizibwa kumutuuze ssinga afuna olugendo mu lunaku wakati okusiibulikuka.
Era nga bwekikkirizibwa kumukyala ow’olubuto nooyo ayonsa okusiibulukuka ssinga aba atidde okufuna obuzibu ku bulamu bwe oba obwomwanawe.
Abo bonna aboogeddwako waggulu ekibakakatako kuliwa naku zebaalya kyokka.naye omukyala ow’olubuto nooyo ayonsa bwaba aliwa ayongerako okuliisa omunaku (miskiin) omu buli lunaku ssinga ensonga yokka eba emugaanye okusiiba kutiiririra bulamu bwamwana we.
Oyo yenna aba alemereddwa okusiiba olwobukadde oba obulwadde obutasuubirwa kuwona, alina okuliisa buli lunaku miskiini omu naye tekimukakatako kuliwa.
Singa Ramadhan endala etuuka nga tonnaliwa nnaku zewalya mu Ramadhan eyayita olwekisonyiyisa nga obulwadde n’ebirala okakatibwako kuliwa buliyi naku zewalya kwokka.Wabula ssinga oba tewalina kisonyiyisa naye nga wakikola mumbeera yaakugayaala okakatibwako okuliwa ennaku zewalya nga okwo kwogasse n’okuliisa buli lunaku miskiini omu buli lunaku.
Omuntu ssinga afa nga yalemererwa okuliwa ennaku zaataasiiba olwekisonyiyisa nga obulwadde talina musango gwonna. naye ssinga afa nga taziriye ate nga talina nsonga emulemesa kuliwa naku ezo, abantu be bamuliisiza kubuli lunaku lweyaleka miskiini omu. Era kiri sunna kubengandaze okumusiibira buli lunaku lweyalagajjalira.
Omuntu ssinga aba tasiibye olwekisonyiyisa ate oluvanyuma nekivaawo nga obudde bwokusiibulukuka tebunnatuuka, kimukakatako okusiiba ekitundutundu kyolunaku ekisigaddeyo era kimukakatako okuliwa olunaku olwo. ekyonno kitwaliramu n’abantu bano wammanga;
-Omuntu asiramuse
-Omukyala avudde munsonga
-Omulwadde ssinga awona,
-Omutambuze ssinga olugendo luggwa.
-Omwana omuto ssinga alaba akabonero k’obukulu.
-omulalu ssinga awona.
NB:
Tekikkrizibwa kusiibirako muntu yenna mu Ramadhan .
OKUSIIBA OKWAKYEYAGALIRE (OKWA SUNNA).
Okusiiba okwakyeyagalire okusinga obulungi kwekwo okwa Nabbi Dauda; yasiibanga olunaku naalya olunaku paka mwaka kuggwako nga akola bwatyo. Oluvannyuma nekuddirirwa okusiiba olunaku olwebbalaza (Monday) n’olwokuna (Thursday) okwa buli week, oluvannyuma okusiiba ennaku essatu mu buli mwezi nga n’ezisinga obulungi okusiibwa zennaku enjeru (13,14,15 mu myezi gyobusiraamu).
Era yali nkola y’amubaka okusiiba ennaku zino wammanga.
- Ekitundutundu ekisinga obunene mumwezi gwa Muharram ne Sha-abaan.
- Olunaku lwa Ashuura (olwekkumi mu mwezi gwa Muharram)
- Olunaku lwa Arafa (olwomwenda mumwezi gwa dhul hajj)
- Ennaku mukaaga mu mwezi gwa shawwaal (sittati)
ENNAKU EZITAMWA OKUSIIBIBWA (MAKRUUH).
- okutongoza omwezi gwa Rajab mukugusiiba.
- Okutongoza olunaku olwejjuma n’olwomukaaga.
- Okusiiba olunaku lwokubuusabuusa (olwamakumi asatu mu mwezi gwa Sha-abaan)
ENNAKU EZAAGAANIBWA OKUSIIBIBWA. (EZIRI HARAAM)
- Okusiiba olunaku lwa Idi (el-fitir ne el adhuha)
- Okusiiba ennaku z’okwanika ennyama (ayyaamu ttashriiq) okujjako kwoyo eyakoze hijja nga akakatwako okusiiba.
WEETEGEREZE ENSONGA ZINO WAMMANGA. – (mu EKISIIBO)
- Omuntu yenna akakatibwako okunaaba okugeza nga oyo eyelooteledde, oba eyegasse mu nsonga z’obufumbo, oba omukyala atukudde, akkirizibwa okulya daaku nga tannaba kunaaba era okusiiba kwe kuba kutuufu.
- Kikkirizibwa kumukyala okukozesa eddagala erikeereya embeera zaabwe ez’ekikyala ssinga aba ayagala okusiibira awamu n’abasiraamu nga era akakasiddwa abasawo abakugu nti eddagala eryo teririna buzibu kubulamuubwe ebbanga lyonna.
- Omuntu asiibye bwamira amalusu, tekitta kisiibo kye.
- Yali nkola ya Nabbi okukeereya daaku n’okwanguyiriza okusiibulukuka. Nabbi swalla llaahu alaihi wasallama yagamba nti;
“Abantu b’ekibiina kyange tebajja kukoma kubeera nga bali bulungi ebbanga lyebanaamala nga banguyiriza okusiibulukuka n’okukeereya okulya daaku” Hadith yayogerwa Imam Ahmad.
- Kirungi nnyo okusoma edduwa nga osiibulukuka. Yagamba Nabbi swalla llaahu alaihi wasallama
“Mazima omusiibi alina mukiseera kyokusiibulukuka edduwa etaddizibwayo” Hadith yayogerwa Ibn Maajah.
Nga neemu kudduwa ezisomebwa nga omuntu asiibulukuka yeeno “DHAHABA AL- DHAMA-U WABTALLAT AL-URUUQU WATHABATAL AJRU INSHA-ALLAH”
weyongereyo okutegeera ebye ekisiibo
- Kiri Sunnah okusiibulukukira kuntende embissi, bwoba togifunye osiibulukukire kunkalu, nayo bwoba togifunye osiibulukukire kumazzi.
- Kyandibadde kirungi omusiibi neyeewala okukozesa wanja neddagala eritonnyezebwa mu maaso oba mu matu okusobola okuva munjawukana z’abamanyi. Naye bwaba nga abyetaaga nga eddagala tekirina buzibu kubikozesa.
- Kiri sunna kumusiibi okusenya naddala mubiseera byesswala. Naye asaana yeewale okusenyesa eddagala eriwoomerera eriyinza okumusiibulula.
- Kyatteekwa kumusiibi okwewala okugeya,olugambo, okulimba n’ebirala ebigwa mukkowa eryo.Singa omusiibi aba anyiiziddwa oba ovumiddwa kirungi agambe nti; innii swaa-im “mazima nze nasiibye”. Nabwekityo kimukakatako okukuuma ebitundu bye ebyomubiri ebirala obutagwa mu byonoono asobole okukuuma ekisiibo kye nga kirungi. Yagamba omubaka wa Allah swallah llaahu alaihi wasallama nti;
“oyo yenna ataleka bigambo byabulimba n’okubikolerako Allah talina kyamwetaagako mukuleka ebyokulyabye n’ebyokunywabye” Bukhari.
- Kiri sunna mu kiseera ekitali kya Ramadhan kwoyo aba ayitiddwa kukijjulo naye nga
yasiibye okusabira oyo abeera amuyise ate bwaba nga teyasiibye bwebaba bamugabudde alye.
- Kimanye nti ekiro kya Lailatul qadir, kyekiro ekisinga obulungi ebiro byonna mu mwaka era kibaawo mu naku ekkumi ezisembayo mu mwezi gwa Ramadhan, ekiro ekisinga okukisuubirwamu kyekyamakumi abiri mwomusanvu (27th) era omulimu omulungi ogukoleddwa mukiro ekyo gusinga emirimu egikoleddwa mumyezi lukumi (1000 months). kale nolwekyo omukkiriza akubirizibwa okulafuubana ennyo mu Ramadhan naddala munnaku ekkumi ezisembayo era afube nnyo obutayitwako kiro kyonna okujjako nga ayimiridde naasinza Allah. Kyandibadde kirungi omukkiriza bwaba asadde tarawiya ne Imam agimaleko naye kubanga bwakikola Allah amuwandiikako empeera z’akuyimirira kiro kiramba.
- Omuntu ssinga asiiba olunaku olwa kyeyagalire (sunna) kirungi alumaleko, naye ssinga aba asazeewo okusiibulukuka nga telunnaggwako takakatibwako kululiwa.
ITIKAAFU MU (EKISIIBO)
Ekiyitibwa itikaafu, kwekwekuumira kwomusiraamu mu muzikiti ebbanga eggere nga ekigendererwakye kusiinza Allah.
-Omusiraamu akola itikaafu alina okuba nga alina amagezi,nga mutukuvu (nga talina kizuusi kinene) era tafuluma mu muzikiti okujjako kunsonga nga yaabuwaze nga okulya, okumala ekyetaago n’okunaaba okwetteeka .
– Itikaafu efa ssinga omuntu yegatta mumbeera z’obufumbo oba naafuluma mu muzikiti awatali bwetaavu.
-Kiri Sunnah okutuula itikaafu ekiseera kyonna wooyagalidde naye ate eba Sunnah nkakafu (sunnatu mu’akkada) mu mwezi gwa Ramadhan naddala munnaku ekkumi ezisembayo.
-Ekiseera ekisembayo okubeera ekitono ennyo ekya itikaafu ebeera ssaawa emu naye kyandibadde kirungi nootakka wansi walunaku nakiro kyalwo.
-Omukyala takkirizibwa kutuula itikaafu okujjako nga akkiriziddwa omwami we.
-Kiri sunna kumuntu atuula itikaafu okuyitiriza okukola ibaada (ebikolwa nebigambo ebyokusinza) era yewale ebintu ebyolugayaalo.
Tusaba Allah atugase neebigambo bino nabuli yenna abisoma era akkirize emirimu jaffe,atusonyiwe ebitusobako nga abantu walhamdu lillaahi rabbil aalamiin.
EKITABO KINO KIVVUUNUDDWA
-SHEIKH HUSSEIN BBAALE 0703225491
-SHEIKH ALI MUSA MUKIIBI 0752801718
OKUVA MUKITABO EKIYITIBWA TAFSEER AL ASHIRI AL- AWAAKHIR NE AHKAAM TAHUMMU AL MUSLIMU KUMULYANGO GW’OKUSIIBA.
ebikwatagana ne websites bisange wano


text:
Amawulire
Obumenyi bwa mateeka buva ku mateeka amanafu
Ivan Ssenabulya
April 28th, 2022
Bya Gertrude Mutyaba
Omuduumizi wa poliisi mu disitulikiti ye Lyantonde Scovia Birungi yennyamidde ku mateeka amanafu mu gwanga, nga kino kyekisinze okuvirako obumenyi bw’amateeka okweyongera.
Birungi agambye nti abantu bakola ebikolobero naye olwamateeka amanafu, kooti emaliriza ebawadde ebibonerezo ebinafu nabamu nebayimulwa.
Asabye palamenti ebayambako okukyusa mu mateeka agamu, naddala ku bantu abamenya amateeka.
Birungi agamba nti abamenyi b’amateeka basaana nebabeera mu nkomyo ebbanga eriwerako nga kino kisobola okukyusa obulamu bwabwe, nebavaayo nga bateredde.


text:
6197 Views
Intro Love love love Oh oh oh Verse I In my life Gwolinga amasannyalaze Era mu bwongo ne mu musaayi Nkozesa byoyagala Yadde bangi Abakugamba ebigambo eyo gyoyita Nga bali na mu love yaffe bageya Bagambe nze ewuwo nze Alpha era Omega, Hmmm Chorus Ondi munda mu heart Era ne ku ngulu ku face Orollinga inside emirundi gye nkuyita love Ssibala na kubala Munda mu heart Era ne ku ngulu ku face Orollinga inside emirundi gye nkuyita love (Love, love, love) Ddembe ddembe ddembe (give me love, aah) Hmmm, gwoli international (mutima gukuba tegukuba) Love, ddembe ddembe ddembe (give me love, aah) Hmmm, gwoli international (mutima gukuba tegukuba) Verse II Spot Music Hmmm, gwe manya ndi mujaasi wo malayika Ndi wa kukugoberera ppaka ku Bayita Ebigaanye nsaba yenze gwoba oyita Nsula kumpi awo ne woyita Chorus Ondi munda mu heart Era ne ku ngulu ku face Orollinga inside emirundi gye nkuyita love Ssibala na kubala Munda mu heart Era ne ku ngulu ku face Orollinga inside emirundi gye nkuyita love (Love, love, love) Ddembe ddembe ddembe (give me love, aah) Hmmm, gwoli international (mutima gukuba tegukuba) Love, ddembe ddembe ddembe (give me love, aah) Hmmm, gwoli international (mutima gukuba tegukuba) Verse III Kambeere oyo agolokoka mu kiro Alikubikka buli lwolibulwa otulo Njagala gwe weesige nze Neesige gwe Bed ne pillow Ndikuloopera buli aligezaako okututaagalula Balala balina emitima gya kiyeekera mbatya Tebamanyi na ku lovinga Outro Ondi munda mu heart Era ne ku ngulu ku face Orollinga inside, inside Yeeah
Advertisement
Mutima | Anknown Prosper
2175 Views
Omega | Anknown Prosper
6198 Views
Nyege | Adrenalyn Muzik
252 Views
Mutima | Anknown Prosper
2175 Views
Ebintu Bya Daddy | Hellen Lukoma
1199 Views
You featuring Arrow Boy X Fik Fameica | Karole Kasita
3276 Views
Lifist | Fik Fameica
1743 Views
Kansalewo | Sheebah Karungi
2399 Views
Picha featuring Grenade Official | Grenade Official
1794 Views
Oliwa | Carol Nantongo
1425 Views
Kola | Daddy Andre
3050 Views
Advertisement


text:
431 Views
Intro ...Mimo (mimo) Baby Baby baby....... Ooohh baby. (Ooohh baby.) Verse 1.... Nakwagala simanyi ntino bwooliba Omutima gwange. Gwonna nenkuwa. Omukwano gwange darling gwondaga. Nkyayiga byona nze byendaba. Mmuuuuuu Nensobi zona zenkola nsasira Nange ndi muntu nga ggwe bwoli (Nange ndi muntu nga gwe bwoli.) Bwo noyogera nze nawulira. Bwonowabula nze nakyuusa. Bwon \'onyiiga nze nja kusanyusa Nkyaayiga... Nze Nange ndi muntu nga gwe bwooli. (Nkyayiga) CHORUS Nkwaata mpola (Nkyayiga) tonumy \'omwooyo (Nze Nkyayiga) Nyweeza mpola (Nkyayiga nze nkyayiga) Nkwaata mpola Tonnumya omwooyo Nyweeza mpola Tonumy \'omwooyo. Baby Baby Baby. .. Ooh Darling. VERSE 2 I used to think nti byaali byangu Bwenakufuna nendaba. Yeggwe mukwaata mpola. Atayombayomba Muntu wabantu Alina empisa.. CHORUS Nkwaata mpola (Nkyayiga) tonumy \'omwooyo (Nze Nkyayiga) Nyweeza mpola (Nkyayiga nze nkyayiga) Nkwaata mpola Tonnumya omwooyo Nyweeza mpola Tonumy \'omwooyo. Yegwe mukwaata mpola. Alin \'empisa. Atayomba yomba... Bwonoyogera nze nawulira. Bwonowabula nze nakyuusa. Bwonoonyiiga nze nja kusanyusa Nkyaayiga... Nze Nange ndi muntu nga gwe bwooli. CHORUS Nkwaata mpola (Nkyayiga) tonumy \'omwooyo (Nze Nkyayiga) Nyweeza mpola (Nkyayiga nze nkyayiga) Nkwaata mpola Tonnumya omwooyo Nyweeza mpola Tonumy \'omwooyo. Nkwaata mpola tonnumy \'omwooyo (Nkyayiga) Nyweeza mpola tonumy \'omwooyo (Nze Nkyayiga) Nze nkwata mpola. ...Mpola NKYAYIGA...
Advertisement
Nkyayiga | Promise Mukisa
432 Views
Nyege | Adrenalyn Muzik
255 Views
Mutima | Anknown Prosper
2185 Views
Ebintu Bya Daddy | Hellen Lukoma
1203 Views
You featuring Arrow Boy X Fik Fameica | Karole Kasita
3278 Views
Lifist | Fik Fameica
1743 Views
Kansalewo | Sheebah Karungi
2399 Views
Picha featuring Grenade Official | Grenade Official
1795 Views
Oliwa | Carol Nantongo
1425 Views
Kola | Daddy Andre
3050 Views
Advertisement


text:
Webukeeredde enkya ya leero nga Police eyongedde okunyweza eby’okwerinda mu Kampala wamu ne mu maka ga Col. Dr. Kizza Besigye e Kasangati mu Disitulikiti y’e Wakiso.
Aduumira Police mu Kampala n’emiriraano, Frank Mwesigwa agambye nti bo nga Police baabadde bakitegeddeko nti Col. Besigye wamu n’aboludda oluvuganya Gavumenti bateekateeka okuttukiza “Walk to Work” okuwakanya eky’okuggya ekkomo ku myaka gy’omukulembeze w’eggwanga .
Kino wekijjide nga Dr. Besigye yakuba olukungaana lwa Bannamawulire n’asaba bannayuganda abalina amamotoka okugaleka awaka batambule oba bakozese entambula ez’olukale omuli Takisi ne Bodaboda wamu ne bbaasi.


text:
Omuwala ali mu myaka 27 akubiddwa muganzi enkya ya leero, bw’amukutte lubona ng’ali n’omusajja wa bodaboda mu kaboozi.
Omuwala ategerekeseeko erya Winnie nga mutuuze we Buziga e Ggaba e Makindye yakubiddwa muganzi we enkya ya leero.
Omusajja amanyikiddwa nga ddeereva mu Takisi ze Kampala – Ggaba, awunze oluvanyuma lw’okusanga muganzi we ng’ali n’omusajja.
Ddereeva agamba nti abadde ne Winnie emyezi egisukka 8 era abadde amukolera buli kimu omuli n’okupangisa ennyumba ssaako n’okusasula ‘School Fees’ z’omwana we.
Enkya ya leero, abadde akedde kugenda wa Winnie okusinda akaboozi olw’embeera y’obudde wabula asobeddwa, okutuuka awaka nga Winnie ali mu ssanyu.
Agamba nti atuuse awaka, kwe kuwulira amaloboozi agava munda nga Winnie agamba nti “YAA AWOO DADDY’, kwe kutegeera nti ddala muganzi we ali mu bwenzi.
Olw’okutya, Winnie abadde agaanye okuggulawo oluggi kyokka omusajja bw’alemeddeko, aguddewo era amangu ddala owa bodaboda asobodde okudduka.
Okulwanagana kutandise wakati wa Winnie ne ddereeva okutuusa baneyiba webavuddeyo okutaasa embeera.
Winnie atabukidde omusajja!
Winnie agamba nti wadde ddereeva abadde amuwa ssente z’okupangisa ennyumba, tekitegeeza nti alina okumulemesa okwesanyusa.
Agamba nti ddereeva musajja mufumbo alina mukyala we nga y’emu ku nsonga lwaki naye alina okunoonya omusajja nga talina mukyala, okwesonyiwa abasajja abafumbo.
Mungeri y’emu agambye nti wadde ddereeva abadde nga musajja we, abadde alina okumukubira essimu kuba naye muntu era omubiri gusigala gubanja okufuna ku ssanyu ly’omu kisenge.
Ddereeva akubye Winnie!
Ddereeva olw’obusungu, akutte Winnie era amukubye n’okumwambula mu bantu.
Amulangidde obwenzi mu maaso g’abantu kyokka ne Winnie naye amwambalidde nti naye mwenzi nga y’emu ku nsonga lwaki yanoonya omukyala omulala ate nga musajja mufumbo.
Abatuuze babotodde ebyama!
Abatuuze basigadde bewuunya ddereeva okulwanira Winnie.
Bano bagamba nti Winnie y’omu ku bakyala abasamba ogw’ensimbi mu kitundu kyabwe era babadde balowooza nti ddereeva naye Kasitoma.
Balabudde abasajja okweddako nga kiswaza ddereeva okuleka omukyala mu nnyumba okudda mu bwenzi okunoonya abakyala abaludde nga batunda omukwano.
Ddereeva avuddewo okudda ku mulimu nga yenna aswadde era Winnie amulabudde okumwesonyiwa.
Ebirala ebifa mu ggwanga – https://www.youtube.com/watch?v=CNX_B8PZvxk


text:
N’ebya Agnes Nantambi
Ebitongore ebitari bya gavumenti ebirikurwaniirira eky’okutuntuza abakazi n’abaana omu by’omubonano nibashaba ngu ekihandiiko ky’okukwata aha mishango y’eby’omubonano kigaruke kyanjurwe omu Paramenti.
Ekihandiiko eki kikaba kyayanjwire omu Paramenti y’omurundi gwa 10 eyakihingwize beitu Purezidenti akanga kukitaho omukono arikugira ngu kikaba kirimu obushoshoreki bwingi burikuhondana.
“ Nkanjura ekihandiiko eki omu Paramenti ya 10 kandi nyine okwesiima kureeba ngu abany’ishengyero nibenda ngu ekihandiiko eki kigaruke kyanjurwe omu Paramenti ahabw’omugasho ogukine,” Monica Amoding- Owabaireho Omuny’ishengyero omukazi wa disiturikiti ya Kumi arikushoborora.
Naagira ngu omu Uganda, emishango y’okutuntuza abakazi n’abaana omu by’omubonano neguma neyeyongyera kandi abarikukora emishango egi tibafubirwe kirikumara.
“Waheeza kushoma gye rupoota ya Pooriisi, noija kushanga ngu buri mwaka, emishango y’okutuntuza abakazi n’abaana omu by’omubonano erimu okutoroboza, okuhamba n’endiijo nyingi neguma neyeyongyera,” Amongi arikugamba aha nshonga egi.
Amoding abaire nagambira ebi omu mushomo gw’okushomesa aha ku emishango egi yakubaasa kurwanisibwa omu Uganda. Omushomo ogu gubaire gutebekanisibwe ab’ekitongore ekya Joy for children Uganda.
Naagira ngi omugasho gw’ekihandiiko eki nokwenda kugaita ebiragiro ebisya omu bitwireho hamwe n’okureeba aha mishango emisya erikukorwa omu byanga bitari bimwe beitu abarikugikora bakabura kufubirwa.
“Ekihandiiko eki kyaheeza kuhinguzibwa kikaba ekiragiro, nikija kutuhweraho omu kurwanisa emishango egi ey’okutuntuza abakazi n’abaana omu by’omubonano omu ihanga,” ebyo n’ebigambo bya Amoding.


text:
Abasumba abakuukuutivu abasoba mu 500 ab’enzikiriza y’ekirokole balangiridde abasumba basatu wano mu Kampala ab’amannya nga bwebali ab’obulimba era nga okukola kino basinzidde ku Kkanisa ya Christian Life Church e Makerere Kavule akawungeezi ka leero nga bayitamu bibiina byabwe bisatu mwebeegattira omuli; Born Again Faith federation (BAFFE), Born Again Christian Federation (BACF) ne National Fellowship of Born Again Pentecostal churches (NFBPC).
Abalangiriddwa nga ab’obulimba be; Nabbi Samuel Kakande akulira kkanisa ya The Synagogue Church of all Nations, Omusumba Yiga Augustine akulira Revival Christian Church e Kawaala Brother Ronie Makabai owa Evangelical Truth Ministries (ETMI).
Omusumba Jackson Senyonga akuliddemu ekikwekweto kino eky’okufuuza abasumba ne ba Nabbi ab’obulimba wonna mu ggwanga asabye Gavumenti eyingire mu nsonga zino era etandike okunoonyereza ku bantu bano abasatu.


text:
Poliisi ng’eyita mu bitongole byayo okuli ekikessi, ekinoonyereza ku misango n’ekitongole ky’amagye ekikessi ekya Chieftaincy of Military mu bitundu bye Mbale ne Mukono, bakoze ekikwekweeto ku babbi b’emmotoka.
Mu kikwekweeto, bakutte ababbi abakulu abaludde nga benyigira mu kubba emmotoka ku mikolo gye mbaga, okwanjula, okuziika, Pakingi, amasinzizo, ebbaala, Kirabu, amaka g’abantu ssaako n’ebifo ebirala.
Okusinzira ku mwogezi wa Poliisi mu ggwanga Fred Enanga, okunoonyereza kwatandikidde ku kyalo Nkonge e Mukono nga 5, July, 2022 oluvanyuma lw’ababbi okwenyigira mu kubba emmotoka namba UAP 778G era amangu ddala Poliisi yakwata Nsubuga Mukwaya Hassan okuva e Wobulenzi mu ggoombolola y’e Katikamu mu disitulikiti y’e Luweero.
Mukwaya yakulembeddemu ebitongole byokwerinda okukwata Musisi Alex amanyikiddwa nga Mark Butyampa ku kyalo Bulijjo mu muluka gwe Kiyunga mu ggoombolola y’e Kyampisi mu disitulikiti y’e Mukono.
Emmotoka eyali yabbibwa, yazuuliddwa nga kuliko enamba enjigirire UAM933G.
Okunoonyereza kulaga nti Mukwaya ne Musisi baludde nga benyigira mu kubba emmotoka mu bitundu by’eggwanga eby’enjawulo omuli Kampala, Mukono, Luweero n’ebitundu ebirala.
Oluvanyuma lw’okubba emmotoka, Poliisi ezudde nti bakyusa enamba ne bazitunda eri omusuubuzi Kisule Juma amanyikiddwa nga jjajja Mbale ate olumu yeeyita Muwada Juma, Walusimbi Juma oba Wambedde.
Enanga agamba nti ekikwekweeto kyatambudde okutuusa e Mbale era ebitongole byabwe kwe kuzuula emmotoka 16 ezigambibwa okuba enzibe okuva mu bitundu by’eggwanga eby’enjawulo.
Emmotoka ezazuuliddwa kuliko
1.Toyota Noah eyali namba UAP 778G ne bakyusa okudda ku UAM933G.
2. Toyota Spacio – UAX 578M
3. RAV 4 – UAJ635G
4. Subaru UAG 242Z
5. Premio – UAU 911C
6. Premio – UAQ 742D
7. Noah – UAR 509K
8. Ipsum – UAN 794Z
9. Isuzu Tipper 2 ton – UBA 784U
10. Toyota Passo – UBG 044G
11. Premio – UAU 406A
12. Ipsum – UAP 772D
13. Ipsum – UAP 735B
14. Premio – UAT 287H
15. Toyota Starlet – UAN 223Y
16. Toyota Regius – UAN 706r
17. Toyota Pickup – UAH 436J
Enanga agamba nti okunoonyereza okuzuula ababbi bonna kuli mu ggina nnene.
Ebirala ebifa mu ggwanga – https://www.youtube.com/watch?v=wWw9hGk6RTA


text:
Amawulire
Palamenti esiimye tiimu ya Rugby ku buwanguzi bwebatuuseeko
Ivan Ssenabulya
April 27th, 2022
Bya Prossy Kisakye ne Ivan Ssenabulya,
Palamenti esimye tiimu ye ggwanga eya Rugby okuwangula empaka za Africa eza Rugby.
Ku wiikeendi tiimu ya Uganda yakuba ey’eggwanga lya Mozambique ku bugoba 28-00 ku kisaawe e kyadondo
Bwetyo neyesoga empaka ezidako ezensi yonna eza World Cup Rugby Sevens ezigenda okubaawo mu gwomwenda mu South Africa neza Common Wealth games ezigenda okutojera mu mwezi ogwmusanvu omwaka ogujja.
Bwabadde agulawo olutuula lwaleeo amyuka sipiika Thomas Tayebwa yebaziza ekibiina ekidukanya omuzanyo gwa Rugby mu ggwanga ekya Uganda Rugby Union ne minisitule eye byemizannyo olwokuwanika bendera ya Uganda.
Tayebwa era asabye ababaka okulaba nti ebyemizaanyo biweebwa ensimbi ezimala mu mbalirira ye ggwanga.
Ate ekibiina ki Federation of International Football Stadium kizeemu ne kironda ekisaawe ekya St Mary’s Stadium e Kitende, nga gano g’emaka ga Vipers okuba ekisaawe kyokka mu Uganda ekitukagana nómutindo gwe bisaawe byensi yonna.
Ekisaawe kino kyatuuzako empaka zensi yonna omuli 2022 World Cup qualifiers, AFCON qualifiers, CAF Champions League, CAF Confederation Cup nendala.


text:
2 Ebyomumirembe 16
Endagaano Enkadde nʼEndagaano Empya
Emyaka gya Asa egyasembayo
16 (A)Mu mwaka ogw’amakumi asatu mu omukaaga ogw’obufuzi bwa Asa, Baasa kabaka wa Isirayiri n’alumba Yuda, n’azimba ebigo ku Laama okuziyiza omuntu yenna okuyingira wadde okufuluma mu nsalo ya Asa kabaka wa Yuda.
2 Awo Asa n’addira ffeeza ne zaabu ebyali mu mawanika ga yeekaalu ya Mukama, n’ebyali mu lubiri lwa kabaka, n’abiweereza Benikadadi kabaka w’e Busuuli, eyabeeranga e Ddamasiko, n’aweereza n’obubaka nti, 3 (B)“Wabeerewo endagaano wakati wo nange, ng’eri eyaliwo wakati wa kitange ne kitaawo. Laba, nkuweerezza ffeeza ne zaabu omenyewo endagaano yo wakati wo ne Baasa kabaka wa Isirayiri, anveeko.”
4 Benikadadi n’akkiriziganya ne kabaka Asa, era n’aweereza abaduumizi b’eggye lye okulumba ebibuga bya Isirayiri; ne bawamba Yiyoni, ne Ddaani ne Aberumayimu, n’ebibuga byonna eby’amaterekero ebya Nafutaali. 5 Awo Baasa bwe yawulira ekyo, n’alekeraawo okuzimba mu Laama, n’omulimu n’agukomya. 6 Kabaka Asa n’aleeta Yuda yenna e Laama, ne baggyayo amayinja n’embaawo Baasa bye yali azimbisa, Asa n’abikozesa okuzimba Geba ne Mizupa.
7 (C)Mu biro ebyo Kanani omulabi n’ajja eri Asa kabaka wa Yuda, n’amugamba nti, “Olw’okwesiga kabaka w’e Busuuli mu kifo ky’okwesiga Mukama Katonda wo, eggye lya kabaka w’e Bwasuli kyelivudde likuddukako. 8 (D)Abaesiyopiya n’Abalubimu tebaali ggye ddene nga balina amagaali mangi n’abeebagala embalaasi bangi? Naye, olwokubanga weesiga Mukama, kyeyava abagabula mu mukono gwo. 9 (E)Kubanga amaaso ga Mukama galaba wonna mu nsi, nga ganyweza emitima gy’abo abamwesigira ddala. Ky’okoze kya busirusiru, era okuva ne leero ojja kubeeranga n’entalo.”
10 Awo Asa n’anyiigira nnyo omulabi, n’amuteeka ne mu kkomera. Mu kiseera kye kimu Asa n’ayisa bubi nnyo abantu abamu.
11 Ebyafaayo eby’obufuzi bwa Asa okuva ku ntandikwa okutuusa ku nkomerero, byawandiikibwa mu kitabo kya bassekabaka ba Yuda ne Isirayiri. 12 (F)Mu mwaka ogw’amakumi asatu mu mwenda ogw’obufuzi bwe, Asa n’alwala ebigere. Newaakubadde ng’obulwadde bweyongera, teyanoonyanga buyambi okuva eri Mukama, yabunoonyanga mu basawo bokka. 13 Awo mu mwaka ogw’amakumi ana mu ogumu ogw’obufuzi bwe, Asa ne yeebakira awamu ne bajjajjaabe. 14 (G)N’aziikibwa mu ntaana gye yali yeezimbidde mu kibuga kya Dawudi. Ne bamuteeka ku kitanda ekyaliko obuloosa obwenjawulo n’obuwoowo obwa buli kika, ne bamukumira n’ekyoto ky’omuliro kinene nnyo okujjukira bye yakola.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Minisita avunaanyizibwa ku nsonga za Kampala Betty Olive Namisango Kamya avuddeyo n’asaasira nnyo abooluganda lwa Olivia Basemera omukyala omutembeeyi eyagwa mu mwala gw’e Nakivubo n’afiiramu.
Olivia Basemera nga wa myaka 38 omutuuze w’e Mengo mu Kampala yabbira mu mwala n’afiiramu ku nkomerero ya ssabbiiti ewedde bweyali adduka abakwasiza amateeka mu kitongole ekivunaanyizibwa ku Kampala ekya KCCA nga kino kyaviirako abantu bangi okuvumirira engeri KCCA gyekozesaamu amaanyi amangi ku batembeeyi.
Mu Lukiiko oluyitiddwa Loodi Meeya wa Kampala Ssaalongo Erias Lukwago, agamba nti okusinziira ku kunoonyereza okukoleddwa, kizuuliddwa nti omukyala ono yali agobwa abakwasisa amateeka mu KCCA era nga KCCA yeevunaanyizibwa ku bino byonna.
Kamya bwabadde ayogerako ne Bannamawulire ku Media Center mu Kampala, agamba nti wadde kino kyennyamiza nnyo naye abatembeeyi tebalina kukolera mu Kampala.


text:
Okubala
Essuula 16
Awo Koola, mutabani wa Izukali, mutabani wa Kokasi, mutabani wa Leevi, ne Dasani ne Abiraamu, batabani ba Eriyaabu, ne Oni, mutabani wa Peresi, batabani ba Lewubeeni, ne batwala abantu:
2 ne bagolokoka mu maaso ga Musa, wamu n'abalala ab'oku baana ba Isiraeri, abakulu b'ekibiina bibiri mu ataano, abaayitibwa mu kkuŋŋaaniro, abasajja abaayatiikirira:
3 ne beekuŋŋaanyiza ku Musa ne ku Alooni ne babagamba nti Muyinga okwekuza, kubanga ekibiina kyonna kitukuvu, buli muntu ku bo, era Mukama ali mu bo: kale mwegulumiriza ki okusinga ekibiina kya Mukama?
4 Awo Musa bwe yakiwulira n'avuunama amaaso ge
5 n'agamba Koola ne banne bonna nti Enkya Mukama anaalaga ababe bwe bali, n'omutukuvu bw'ali, era anaamusembeza gy'ali: oyo gw'anaalonda anaamusembeza gy'ali.
6 Mukole bwe muti; muddire ebyoterezo, Koola ne banne bonna;
7 muteeke omwo omuliro, mubiteekeko obubaane mu maaso ga Mukama enkya: kale olunaatuuka omuntu Mukama gw'anaalonda ye anaaba omutukuvu: muyinga okwekuza, mmwe batabani ba Leevi.
8 Musa n'agamba Koola nti Muwulire nno, mmwe batabani ba Leevi:
9 kyali kitono gye muli Katonda wa Isiraeri okubaawula mu kibiina kya Isiraeri, okubasembeza gy'ali; okukolanga okuweereza okw'omu nnyumba ya Mukama, n'okuyimiriranga mu maaso g'ekibiina okubaweereza:
10 n'okusembeza ggwe ne bagandabo bonna batabani ba Leevi wamu naawe? era munoonya n'obwakabona?
11 Kyemuvudde mukuŋŋaanira ku Mukama ggwe ne banno bonna: ne Alooni ye ani mmwe okumwemulugunyiza?
12 Musa n'atuma okuyita Dasani ne Abiraamu, batabani ba Eriyaabu: ne bagamba nti Tetujja kwambuka:
13 kyali kitono ggwe okutuggya mu nsi ekulukuta n'amata n'omubisi gw'enjuki n'otulinnyisa, okututtira mu ddungu, era naye n'okugwanira ne kikugwanira okwefuula omulangira ku ffe?
14 Era nate totuleese mu nsi ekulukuta n'amata n'omubisi gw'enjuki, so totuwadde busika bwa nnimiro n'ensuku ez'emizabbibu: oyagala okuggyamu amaaso abantu abo? tetujja kwambuka.
15 Awo Musa n'asunguwala nnyo, n'agamba Mukama nti Tossaayo mwoyo eri ekyabwe ekiweebwayo: sibaggyangako na ndogoyi emu, so sikolanga bubi n'omu ku bo.
16 Musa n'agamba Koola nti Ggwe n'ekibiina kyo, kyonna mubeere mu maaso ga Mukama, ggwe nabo ne Alooni, enkya:
17 muddire buli muntu ekyoterezo kye, mubiteekeko obubaane, muleete mu maaso ga Mukama buli muntu ekyoterezo kye, ebyoterezo ebikumi bibiri mu ataano; naawe ne Alooni, buli muntu ekyoterezo kye.
18 Ne baddira buli muntu ekyoterezo kye, ne babiteekamu omuliro, ne bassaako obubaane, ne bayimirira ku mulyango gw'eweema ey'okusisinkanirangamu wamu ne Musa ne Alooni.
19 Koola n'akuŋŋaanyiza ku bo ekibiina kyonna ku mulyango gw'eweema ey'okusisinkanirangamu: ekitiibwa kya Mukama ne kirabikira ekibiina kyonna.
20 Mukama n'agamba Musa ne Alooni nti
21 Mweyawule wakati mu kibiina kino ndyoke mbazikirize mangu ago.
22 Ne bavuunama amaaso gaabwe ne bagamba nti Ai Katonda, Katonda w'emyoyo gya bonna abalina emibiri, omuntu omu ng'ayonoonye onoosunguwalira ekibiina kyonna?
23 Mukama n'agamba Musa nti
24 Gamba ekibiina nti Mugolokoke muve ku weema ya Koola, Dasani, ne Abiraamu.
25 Musa n'agolokoka n'agenda eri Dasani ne Abiraamu; abakadde ba Isiraeri ne bamugoberera.
26 N'agamba ekibiina nti Mbeegayiridde, muve ku weema ez'abantu bano ababi, so temukoma ku kintu kyonna ku byabwe, muleme okuzikirizibwa mu bibi byabwe byonna.
27 Awo ne bagolokoka okuva ku nnyumba ya Koola, Dasani, ne Abiraamu, enjuyi zonna: Dasani ne Abiraamu ne bafuluma, ne bayimirira ku mulyango gw'eweema zaabwe, ne bakazi baabwe, ne batabani baabwe, n'abaana baabwe abato.
28 Musa n'agamba nti Ku kino kwe munaategeerera nga Mukama yantuma okukola emirimu gino gyonna; kubanga saayima mu magezi gange nze okugikola.
29 Abantu bano bwe balifa ng'abantu bonna bwe bafa bulijjo, oba bwe balijjirwa ng'abantu bonna bwe bajjirwa; kale Mukama nga teyantuma.
30 Naye Mukama bw'anaakola ekigambo ekiggya, ettaka ne lyasama akamwa kaalyo, ne libamira, wamu n'ebyabwe byonna, ne bakka nga balamu mu bunnya; kale munaategeera ng'abantu bano banyoomye Mukama.
31 Awo olwatuuka, bwe yali ng'agenda okumala okwogera ebigambo ebyo byonna, ettaka ne lyatika eryali wansi waabwe:
32 ensi n'eyasama akamwa kaayo, n'ebamira, n'ennyumba zaabwe, n’abantu bonna aba Koola, n'ebintu byabwe byonna
33 Bwe batyo bo n'ebyabwe byonna ne bakka nga balamu mu bunnya: ensi n'ebasaanikira, ne bazikirira mu kibiina.
34 Isiraeri yonna abaali babeetoolodde ne badduka olw'okulira kwabwe: kubanga baagamba nti Ensi ereme okutumira ffe.
35 Omuliro ne guva eri Mukama, ne gwokya abasajja ebibiri mu ataano abaawaayo obubaane.
36 Mukama n'agamba Musa nti
37 Gamba Eriyazaali mutabaani wa Alooni kabona, aggye ebyoterezo mu muliro, naawe ofuke eyo omuliro; kubanga bitukuvu;
38 ebyoterezo bya bano abaayonoona ku bulamu bwabwe bo, babifuule essowaani eziweesebwa okubikka ku kyoto: kubanga babiwaddeyo mu maaso ga Mukama, kye bibeeredde ebitukuvu: era binaabanga kabonero eri abaana ba Isiraeri.
39 Eriyazaali kabona n'atwala ebyoterezo eby'ebikomo, abo abookeddwa bye bawaddeyo; ne babiweesa okuba ekibikka ku kyoto:
40 okuba ekijjukizo eri abaana ba Isiraeri, munnaggwanga yenna, atali wa zzadde lya Alooni, alemenga okusembera okunyookeza obubaane mu maaso ga Mukama; alemenga okuba nga Koola, era nga banne: Mukama nga bwe yamugamba n'omukono gwa Musa.
41 Naye ku lw'enkya ekibiina kyonna eky'abaana ba Isiraeri ne beemulugunyiza Musa ne Alooni nga boogera nti Mwasse abantu ba Mukama.
42 Awo olwatuuka, ekibiina bwe kyali kikuŋŋaanidde ku Musa ne ku Alooni, ne batunuulira eweema ey'okusisinkanirangamu: era, laba, ekire nga kigibisseeko, ekitiibwa kya Mukama ne kirabika.
43 Musa ne Alooni ne bajja mu bwenyi bw'eweema ey'okusisinkanirangamu.
44 Mukama n'agamba Musa nti
45 Mugolokoke muve wakati mu kibiina kino, mbazikirize mangu ago. Ne bavuunama amaaso gaabwe.
46 Musa n'agamba Alooni nti Ddira ekyoterezo kyo, oggye omuliro ku kyoto oguteeke omwo, osseeko obubaane, okitwale mangu eri ekibiina, obatangirire: kubanga obusungu bufulumye eri Mukama: kawumpuli atanudde.
47 Alooni n'addira nga Musa bwe yayogera, n'adduka n'agenda wakati mu kibiina; era, laba, kawumpuli ng'atanudde mu bantu.
48 N'ayimirira wakati w'abafu n'abalamu; kawumpuli n'aziyizibwa.
49 N'abo abaafa kawumpuli baali kakumi mu enkumi nnya mu lusanvu, obutassaako abo abaafa olw'ebigambo bya Koola.
50 Alooni n'addayo eri Musa ku mulyango gw'eweema ey'okusisinkanirangamu: kawumpuli n'aziyizibwa.


text:
WAKISO-UGANDA/ NEWSDAY: Abaganda n’emikwano gyabwe abegattira mu kibiina kya Buganda Forum kye baakolera ku mutimbagano gwa WhatsApp baddukiridde abawejjere mu disitulikiti ye Wakiso n’obuyambi bw’emmere wammu ebintu ebyeyambisibwa mu maka.
Abaganyuddwa mu kawefube ono eyagendereddwa okujjuna abali obubi mu biseera bino eby’omuggalo baasangiddwa mu bitundu bye Kyaddondo – Kibuga, mu muluka gwe Kasubi ne mu Kyaddondo – Wakiso omuli Kiwalimu, Buwaate.
Omulimu guno gwakulembeddwa Bannakibiina era abakiise ba Buganda Forum abali mu bitundu ebyo. E Kyaddondo- Kibuga Kansala Nansubuga Margret ate Wakiso Eric Ssekiranda Munna Nkobazambogo era ow’abavubuka.
Okusinzira ku eyali Omukiise mu Lukiiko lwa Buganda era omukwanaganya w’omukuttu, Sylivia Kirabira, emmere yaweereddwayo ba Memba okuli Omuttaka Kigoye owe Endejje-Bombo wamu nakulira essomero lya Monde Ssekanyonyi, Muwanga David ate olw’o Bannakibiina ne basasulira entambula.
Amaka agakunnukiriza mu Kikumi gaganyuddwa mu nteekateeka eno.
“Twawaddeyo emmere enkalu nga Lumonde, muwogo ate n’ebintu nga sukaali omuccere sabbuni n’ebirala ebikozesebwa mu bulamu bwa bulijjo.Twagala okulaba nga enteekateeka enno ebuna mu masazza 18 agakola Buganda,” Kirabira bwe yagambye.
Emmere eyagabiddwa nga etwalibwa.
Ebintu babikunganyiza nga bayita ku mukutu gwabwe ogwa What’s up era wano Kirabira weyasabidde buli abalina emikutu Gino okugikozesa mu mbeera etumbula obulamu bwabwe ne Bannayuganda okutwaliza awamu.
Emmere eyagabiddwa aba Buganda Forum
Do you want to share a story, comment or opinion regarding this story or others, Email us at newsdayuganda@gmail.com Tel/WhatsApp........0726054858


text:
Okubala
Essuula 22
Abaana ba Isiraeri ne batambula ne basiisira mu nsenyi za Mowaabu emitala wa Yoludaani e Yeriko.
2 Awo Balaki mutabani wa Zipoli n'alaba byonna Isiraeri bye yali akoze Abamoli.
3 Mowaabu n'atya nnyo abantu, kubanga bangi: Mowaabu n'akeŋŋentererwa olw'abaana ba Isiraeri.
4 Mowaabu n'agamba abakadde ba Midiyaani nti Kaakano ekibiina kino kigenda kukombera ddala byonna ebitwetoolodde, ng'ente bw'ekomba omuddo ogw'oku ttale. Era Balaki mutabani wa Zipoli ye yali kabaka wa Mowaabu mu biro ebyo.
5 N’atuma ababaka eri Balamu mutabani wa Byoli, e Pesoli, ekiri ku lubalama lw'Omugga, mu nsi y'abaana b'abantu be, okumuyita ng'ayogera nti Laba, waliwo abantu abaava mu Misiri: laba, basaanikidde ku maaso g'ensi, era batudde okunjolekera:
6 kale nno jjangu, nkwegayiridde, onkolimirire abantu bano: kubanga bannyinze amaanyi: mpozzi ndiwangula, tubatte, mbagobe mu nsi: kubanga mmanyi nga gw'osabira ggwe omukisa aweebwa omukisa, ne gw'okolimira akolimirwa.
7 Abakadde ba Mowaabu n'abakadde ba Midiyaani ne bagenda nga balina omukemba mu ngalo zaabwe; ne bajja eri Balamu, ne bamubuulira ebigambo bya Balaki.
8 N'abagamba nti Musule wano ekiro kino, nange ndibaddiza ebigambo nga Mukama bw'anaŋŋamba: abakulu ba Mowaabu ne babeera ewa Balamu.
9 Katonda n'ajja eri Balamu n'agamba nti Bantu ki bano abali naawe?
10 Balamu n'agamba Katonda nti Balaki mutabani wa Zipoli kabaka wa Mowaabu, yantumira ng'ayogera nti
11 Laba, abantu abaava mu Misiri basaanikidde ku maaso g'ensi: Jjangu nno, obankolimirire; mpozzi ndiyinza okulwana nabo, ne mbagoba.
12 Katonda n'agamba Balamu nti Togenda nabo; tokolimira bantu abo: kubanga baweereddwa omukisa.
13 Balamu n'agolokoka enkya, n'agamba abakulu ba Balaki nti Mwegendere mu nsi yammwe: kubanga Mukama agaanyi okundagira okugenda nammwe.
14 Abakulu ba Mowaabu ne bagolokoka, ne baddayo eri Balaki, ne bagamba nti Balamu agaanyi okujja naffe.
15 Balaki ne yeeyongera nate okutuma abakulu, abaasinga abo obungi era abaabasinga n'ekitiibwa.
16 Ne bajja eri Balamu ne bamugamba nti Bw'atyo bw'ayogera Balaki mutabani wa Zipoli nti Waleme okubaawo ekintu, nkwegayiridde, ekinaakuziyiza okujja gye ndi:
17 kubanga ndikukuza n'obeera n'ekitiibwa kinene nnyo, na buli ky'oliŋŋamba ndikikola: kale jjangu, nkwegayiridde, onkolimirire abantu bano.
18 Balamu n’addamu n’agamba abaddu ba Balaki nti Balaki bw’alimpa ennyumba ye ng’ejjudde effeeza ne zaabu, siyinza kuyita ku kigambo kya Mukama Katonda wange, okukendeezaako oba okusukkiriza.
19 Kale nno, mbeegayiridde nammwe musule wano ekiro kino, ndyoke mmanye Mukama ky'aneeyongera okumbuulira.
20 Katonda n’ajja eri Balamu ekiro, n'amugamba nti Abantu abo oba nga bazze okukuyita, golokoka ogende nabo; naye ekigambo kyokka kye nkubuulira ky'oba okola.
21 Balamu n'agolokoka enkya n'ateeka amatandiiko ku ndogoyi ye, n'agenda n'abakulu ba Mowaabu.
22 Obusungu bwa Katonda ne bubuubuuka kubanga yagenda: malayika wa Mukama n'ayimirira mu kkubo okumuziyiza. Era yali yeebagadde ku ndogoyi ye, n'abaddu be bombi baali naye.
23 Endogoyi n'eraba malayika wa Mukama ng'ayimiridde mu kkubo, ekitala kye nga kisowoddwa nga kiri mu ngalo ze: endogoyi n'ekyama okuva mu kkubo, n'egenda ku nsiko: Balamu n'akuba endogoyi okugizza mu kkubo.
24 Malayika wa Mukama n'alyoka ayimirira mu kkubo ery'omu kiwonvu eriri wakati w'ensuku z'emizabbibu olukomera nga luli ku luuyi, n'olukomera ku luuyi.
25 Endogoyi n'eraba malayika wa Mukama, ne yeenyigiriza ku lukomera, n'ebetenta ekigere kya Balamu ku lukomera: n'agikuba nate.
26 Malayika wa Mukama ne yeeyongera okusembera eyo, n'ayimirira mu kkubo ery'akanyigo, awataali bbanga lya kukyukira ku mukono ogwa ddyo newakubadde ogwa kkono.
27 Endogoyi n'eraba malayika wa Mukama, n'egalamira wansi wa Balamu: obusungu bwa Balamu ne bubuubuuka, n'akuba endogoyi n'omuggo gwe.
28 Mukama n'ayasamya akamwa k'endogoyi, n'egamba Balamu nti Nkukoze ki ggwe okunkuba emirundi gino gyonsatule?
29 Balamu n'agamba endogoyi nti Kubanga onduulidde: singa mbadde n'ekitala mu ngalo zange, kaakano nandikusse.
30 Endogoyi n'egamba Balamu nti Siri ndogoyi yo, gye weebagalako obulamu bwo bwonna okutuusa leero? nali mpisizza okukukola bwe ntyo? N'agamba nti Nedda.
31 Awo Mukama n'alyoka azibula amaaso ga Balamu, n'alaba malayika wa Mukama ng'ayimiridde mu kkubo, ekitala kye nga kisowoddwa nga kiri mu ngalo ze: n'akutama omutwe gwe, n'avuunama amaaso ge.
32 Malayika wa Mukama n'amugamba nti Okubidde ki endogoyi yo emirundi gino gyonsatule? laba, nfulumye okukuziyiza, kubanga okutambula kwo kukakanyavu mu maaso gange.
33 Endogoyi n'endaba n'ekyuka mu maaso gange emirundi gino gyonsatule: singa tekyuse mu maaso gange, kaakano sandiremye kukutta ggwe, nayo ne ngiwonya okufa.
34 Balamu n'agamba malayika wa Mukama nti Nnyonoonye; kubanga saamanye ng'oyimiridde mu kkubo okunziyiza: kale kaakano, oba nga kikunyiiza, naddayo nate.
35 Malayika wa Mukama n'agamba Balamu nti Genda n'abantu abo: naye ekigambo kyokka kye nnaakubuulira ky'oba oyogera. Awo Balamu n'agenda n'abakulu ba Balaki.
36 Awo Balaki bwe yawulira nga Balamu azze, n'afuluma okumusisinkana mu Kibuga kya Mowaabu, ekiri ku nsalo ya Alunoni, oguli ku nkomerero y'ensalo.
37 Balaki n'agamba Balamu nti Saakutumira okukuyita ne nkutayirira? ekyakulobera okujja gye ndi ki? siyinza ddala kukukuza n'obeera n'ekitiibwa?
38 Balamu n'agamba Balaki nti Laba, nzize gy'oli: kaakano nnina obuyinza bwonna okwogera ekigambo kyonna? ekigambo Katonda ky'anaateeka mu kamwa kange, ekyo kye nnaayogera.
39 Balamu n’agenda ne Balaki, ne bajja e Kiriasikuzosi.
40 Balaki n'awaayo ente n'endiga, n'atumiza Balamu n'abakulu abaali naye.
41 Awo olwatuuka enkya, Balaki n’atwala Balamu, n'amulinnyisa ku bifo ebigulumivu ebya Baali, n'ayima eyo okulengera enkomerero y'abantu.